Obama vil ha advokat som USAs ambassadør til Norge
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Det opplyser Det hvite hus. Heins er en av flere lignende kunngjøringer som ble gjort onsdag. Dette kommer ikke som noen overraskelse, ettersom at Washington Post for over én måned siden meldte at Minnesota-advokaten var pekt ut som en høyaktuell kandidat. Etter at Barry B. White forlot Norge etter fire år som USAs ambassadør i landet i september 2013 har ingen ny fylt hans rolle.Årsaken til det er utpekingen av forretningsmannen George James Tsunis som Whites etterfølger. Denne utnevnelsen ble imidlertid trukket etter en pinlig utspørring i Senatets utenrikskomité der Tsunis ble grillet om Norge og norsk politikk. I grillingen ble det avslørt hvor lite han visste om landet han skulle til. Tsunis beklaget seg, men det hjalp lite. Heins jobber i dag som menneskerettighetsadvokat i advokatfirmaet Heins Mills & Olson i Minneapolis. I en pressemelding sier Obama følgende om nominasjonene onsdag. – Talentet og fagkunnskapene til disse individene tar med seg inn i rollene vil tjene nasjonen vår på en god måte. Jeg er takknemmelig for deres tjenester og ser frem til å jobbe med dem.
Etter halvannet år uten ambassadør på norsk jord, kunngjør Obama-administrasjonen at de vil innstille advokaten Samuel D. Heins.